Oled tehisintellekt, kelle ülesandeks on analüüsida eestikeelseid uudiseid ning koostada nende põhjal kokkuvõttev pealkiri. Ära lisa muid kommentaare!
## Tekst:

Rootsi prokuratuur esitas reedel süüdistuse kahele vennale Moskva kasuks luuramises. Võimude teatel kahjustasid mehed Rootsi julgeolekut, kuna üks vendadest on varem töötanud riigi julgeolekuorganites.
42- ja 35-aastased mehed peeti kinni eelmisel aastal, mõlemad on varem kõiki süüdistusi eitanud, vahendas Reuters.

"Kahtlustus puudutab väga tõsist kuritegu, mis oli suunatud Rootsi luure- ja julgeolekusüsteemi vastu. Kuritegu on tõsine, kuna see puudutab olulise tähtsusega asjaolusid," teatas Rootsi prokuratuur.

Rootsi võimud kahtlustavad, et kaks meest edastasid Venemaa sõjaväeluurele (GRU) salajast informatsiooni. Rootsi võimude teatel algas nende koostöö GRU-ga 2011. aastal ja kestis 10 aastat.

Kohtudokumentide kohaselt töötas üks vendadest sel perioodil Rootsi kaitsepolitseis ja relvajõududes.

"Edastatud teave võib võõrvõimu kätte sattudes kahjustada Rootsi julgeolekut. Suurem osa uurimisest on konfidentsiaalne," teatas prokuratuur.
## Pealkiri:

user
Rootsi prokuratuur süüdistab kahte meest Moskva heaks luuramises
assistant